《喜雨上项帅》
宋代·陈元晋

精祈三日竟成霖，一瓣心香格帝歆。苗若遂枯无此水，粟将暴贵涌于金。

时方多垒农为急，公在三湘泽已深。自愧侏儒叨一饱，愿推德意答天心。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。